Rozsudok Všeobecného súdu (tretia komora) z 3. septembra 2014 – Unibail Management/ÚHVT (Zobrazenie dvoch čiar a štyroch hviezd)
(vec T‑686/13)
„Ochranná známka Spoločenstva – Prihláška obrazovej ochrannej známky Spoločenstva zobrazujúcej dve čiary a štyri hviezdy – Absolútny dôvod zamietnutia – Rozlišovacia spôsobilosť – Článok 7 ods. 1 písm. b) a článok 75 nariadenia (ES) č. 207/2009 – Nedostatok konkrétneho posúdenia – Povinnosť odôvodnenia“
1.                     Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Samostatné preskúmanie dôvodov zamietnutia vo vzťahu ku každému z výrobkov alebo služieb, ktorých sa prihláška ochrannej známky týka – Povinnosť odôvodnenia zamietnutia prihlášky – Rozsah (nariadenie Rady č. 207/2009, článok 7 ods. 1 a článok 75) (pozri body 14, 15, 26)
2.                     Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky, ktoré nemajú rozlišovaciu spôsobilosť – Posúdenie rozlišovacej spôsobilosti – Kritériá [nariadenie Rady č. 207/2009, článok 7 ods. 1 písm. b)] (pozri bod 16)
Predmet
Žaloba podaná proti rozhodnutiu druhého odvolacieho senátu ÚHVT z 3. septembra 2013 (vec R 300/2013‑2) týkajúcemu sa prihlášky označenia zobrazujúceho dve čiary a štyri hviezdy ako ochrannej známky Spoločenstva
Výrok rozsudku
1.
Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 3. septembra 2013 (vec R 300/2013‑2) sa zrušuje v rozsahu, v akom zamieta odvolanie podané spoločnosťou Unibail Management pre tovary a služby zaradené do tried 16, 35, 36, 38, 41 a 42.
2.
ÚHVT je povinný nahradiť trovy konania.